Document ID: /roh_data/filtered/fineweb-2-filterrobots_roh.jsonl.gz/38150

Heinz Huber lavura dapi il 2007 en la Direcziun da la Banca Chantunala da la Turgovia e dapi il 2014 è el il CEO da la banca. Ses pensar dad interprendider e sia forza tar realisar las chaussas hajan persvadì il cussegl d’administraziun, ha communitgà la Raiffeisen.
Volver il dies al passà
Cun il CEO nov ed in cussegl d’administraziun nov vul la Raiffeisen trair in stritg sut il temp cun il CEO dispitaivel Pierin Vincenz. La radunanza da delegads aveva elegì ils 10 da november Guy Lachappelle, l’anteriur schef da la Banca Chantunala Basilaisa, sco nov president dal cussegl d’administraziun.
Conflict d'interess
Patrik Gisel ha stuì sa retrair perquai ch’ad el era vegnì renfatschà in conflict d’interess. I sa tracta da sia relaziun cun in’anteriura commembra dal cussegl d’administraziun da la Raiffeisen. Gisel sez aveva però ditg che la relaziun era naschida pir cura che sia partenaria aveva gia bandunà il gremi.
RR novitads 7:30+